નીરજ પાંડેની એમએસ ધોનીઃ ધ અનટોલ્ડ સ્ટોરીમાં ક્રિકેટર માહિની પત્ની સાક્ષીની ભૂમિકા ભજવનારી તથા હાલ લાસ્ટ સ્ટોરીઝ માટે ચર્ચામાં રહેનારી અભિનેત્રી કિયારા અડવાની ફરવાની શોખીન છે. હાલ એ હૈદરાબાદમાં એક મોટા બજેટની તેલુગુ ફિલ્મનું શૂટિંગ કરી રહી છે. આમ તો એની પહેલી તેલુગુ ફિલ્મ ભારત અને નેનૂ સુપર હિટ થઈ છે. ગયા અઠવાડિયે શૂટિંગમાંથી સમય મળતાં એ હૈદરાબાદનાં પ્રખ્યાત સ્થાપત્ય જોવા નીકળી પડી. ખાસ તો ચાર મિનાર તથા એની આસપાસના વિસ્તારને એણે માણવો હતો.